Bistrica (Drina)
<s>Bistrica (u gornjem toku naziva se i Dopropoljska rijeka) jest lijeva pritoka rijeke Drine.</s><s>Izvire ispod planine Treskavice, iz pećine podno stijene Siljevice, na 1280 m nadmorske visine.</s><s>U Drinu se ulijeva u mjestu Brod na Drini.</s><s>Cijelim tokom teče kroz istočni dio Bosne i Hercegovine i pripada Crnomorskom slivu.</s><s>Dužina rijeke iznosi 43,3 km, površina sliva joj je 425,0 km².</s>

<s>Ubrzo nakon izvora sastaje se sa Vratanjskom vodom koja dolazi iz pravca Bosanskog vratla i Kobiljače.</s><s>Teče kroz Meždra, Božanoviće i Dobro Polje.</s><s>U samom Dobrom Polju ispod Videža izvire rječica Toplica koja se nakon stotinjak metara uliva u Bistricu.</s><s>Dobropoljska uvala dužine desetak kilometara i širine oko tri kilometra okružena je brdima Rogoj, Borovac, Božur, Golubovo brdo i Veliko brdo.</s>

<s>Nakon toga teče kroz prirodni tunel Samar (nazvan tako jer oblikom podsjeća na samar za konje).</s><s>Predstavlja riječnu, tunelsku pećinu dužine oko stotinu metara i visine oko 30 metara.</s>

<s>Prima vode Varoške rijeke, Govze, Oteše i Koline.</s><s>Od Samara do Miljevine probila je uski kanjon kroz Sijeračke stijene.</s><s>Kanjon rijeke Bistrice je refugijalni i reliktni ekosistem s eocenskim pješčanim piramidama kod Miljevine.</s>

<s>Pećine u kanjonu Bistrice 
U blizini Pješčanih piramida je pećina Ledenjača, spomenik prirode i jedna od rijetkih pećina s prahistorijskim crtežima.</s>

<s>Pećina Kuk smještena je u kanjonu u Sijeračkim stijenama, u blizini naselja Budanj.</s><s>Sastoji se iz nekoliko kanala razvijenih u dva nivoa ukupne dužine 688 metara.</s><s>Ukrašena je svim formama pećinskog nakita.</s><s>Predstavlja i paleontološki lokalitet.</s><s>Tu su pronađeni ostaci kostiju pećinskog medvjeda (Ursusspelaeus) stari između 36.000 i 40.000 godina.</s>

<s>Na jednom dijelu rijeka Bistrica ponire i opet se pojavljuje tok nakon 3–5 km.</s>

<s>Reference</s>

<s>Vanjski linkovi 
 Reliktno-refugijalni pejsaži</s>

<s>Rijeke u Bosni i Hercegovini</s>

